ประกาศนายทะเบียนประจำจังหวัดกำแพงเพชรเรื่องมอบหมายอำนาจหน้าที่ของนายทะเบียนประจำจังหวัดกำแพงเพชรให้ข้าราชการสำนักงานขนส่งจังหวัดกำแพงเพชรกระทำการแทนพ.ศ. ๒๕๖๑ ด้วยได้มีประกาศใช้บังคับพระราชบัญญัติการขนส่งทางบก (ฉบับที่ ๑๒)พ.ศ. ๒๕๕๗ ซึ่งมีผลทำให้นายทะเบียนประจำจังหวัดมีอำนาจหน้าที่เพิ่มเติมในการปฏิบัติการให้เป็นไปตามกฎหมายดังกล่าว ดังนั้นเพื่อให้การปฏิบัติหน้าที่ราชการเป็นไปด้วยความสะดวกรวดเร็วสามารถอำนวยประโยชน์ให้แก่ประชาชนยิ่งขึ้น อาศัยอำนาจตามความในมาตรา ๖ วรรคสี่แห่งพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก(ฉบับที่ ๑๒) พ.ศ. ๒๕๕๗นายทะเบียนประจำจังหวัดกำแพงเพชรจึงมอบหมายอำนาจหน้าที่นายทะเบียนประจำจังหวัดกำแพงเพชรให้ข้าราชการสำนักงานขนส่งจังหวัดกำแพงเพชรกระทำการแทนดังต่อไปนี้ข้อ ๑ ประกาศนี้เรียกว่าประกาศนายทะเบียนประจำจังหวัดกำแพงเพชร เรื่องมอบหมายอำนาจหน้าที่ของนายทะเบียนประจำจังหวัดกำแพงเพชรให้ข้าราชการสำนักงานขนส่งจังหวัดกำแพงเพชรกระทำการแทนพ.ศ. ๒๕๖๑ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ให้ยกเลิกประกาศนายทะเบียนประจังหวัดกำแพงเพชร เรื่องมอบหมายอำนาจหน้าที่ของนายทะเบียนประจำจังหวัดกำแพงเพชรให้ข้าราชการสำนักงานขนส่งจังหวัดกำแพงเพชรกระทำการแทน พ.ศ. ๒๕๕๘ข้อ ๔การประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดกำแพงเพชรดังนี้(ก) การบรรจุรถ(ข) การเปลี่ยนรถ(ค) การถอนรถมอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งนักวิชาการขนส่งชำนาญการและนักวิชาการขนส่งปฏิบัติการของกลุ่มวิชาการขนส่งเป็นผู้กระทำการแทนในทุกเรื่องข้อ ๕ การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดกำแพงเพชรดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนดมอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งเป็นผู้กระทำการแทนในทุกเรื่องและมอบหมายให้นักวิชาการขนส่งชำนาญการและนักวิชาการขนส่งปฏิบัติการของกลุ่มวิชาการขนส่งเป็นผู้กระทำการแทนในข้อ๕ (ฉ) (ช) (ซ) และ (ฌ)ข้อ ๖การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดกำแพงเพชรดังนี้(ก) ใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราวตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียนตามมาตรา ๓๙/๑แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งเป็นผู้กระทำการแทนในทุกเรื่องและมอบหมายให้นักวิชาการขนส่งชำนาญการและนักวิชาการขนส่งปฏิบัติการของกลุ่มวิชาการขนส่งเป็นผู้กระทำการแทนในข้อ๖ (ข)ข้อ ๗การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดกำแพงเพชรใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งและมอบหมายให้นักวิชาการขนส่งชำนาญการของกลุ่มวิชาการขนส่งเป็นผู้กระทำการแทนข้อ ๘การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก) สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดกำแพงเพชรเปลี่ยนแปลงเส้นทางการเดินรถเวลาและจำนวนเที่ยวการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดกำแพงเพชรส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งและมอบหมายให้นักวิชาการขนส่งชำนาญการของกลุ่มวิชาการขนส่งเป็นผู้กระทำการแทนในข้อ๘ (ก) และ (ข)ข้อ ๙ การดำเนินการตามพระราชบัญญัติการขนส่งทางบกพ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่งมอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่ง และมอบหมายให้นักวิชาการขนส่งชำนาญการของกลุ่มวิชาการขนส่งเป็นผู้กระทำการแทนข้อ ๑๐ การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในและภายนอกเขตจังหวัดกำแพงเพชรผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในและภายนอกเขตจังหวัดกำแพงเพชรหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา๔๙ (๓) แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งเป็นผู้กระทำการแทนข้อ ๑๑ การดำเนินการทางทะเบียนและภาษีรถดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ) การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙แห่งพระราชบัญญัติการขนส่งทางบก พ.ศ. ๒๕๒๒(ช) การแจ้งไม่ใช้รถ ตามมาตรา ๘๙แห่งพระราชบัญญัติการขนส่งทางบก พ.ศ. ๒๕๒๒(ซ) การดำเนินการเกี่ยวกับการขอรับแผ่นป้ายทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญมอบหมายเจ้าหน้าที่ดังต่อไปนี้เป็นผู้กระทำการแทน(๑) หัวหน้าฝ่ายทะเบียนรถเป็นผู้กระทำการในข้อ ๑๑ (ก) ถึง (ซ)(๒) หัวหน้าสำนักงานขนส่งจังหวัดกำแพงเพชรสาขาอำเภอขาณุวรลักษบุรีเป็นผู้กระทำการแทนในข้อ ๑๑ (ข) (ค) (ง) (จ) (ฉ) (ช) และ(ซ)(๓) เจ้าพนักงานขนส่งชำนาญงานเจ้าพนักงานขนส่งปฏิบัติงานของฝ่ายทะเบียนรถและเจ้าพนักงานขนส่งชำนาญงานเจ้าพนักงานขนส่งปฏิบัติงานของสำนักงานขนส่งจังหวัดกำแพงเพชรสาขาอำเภอขาณุวรลักษบุรี เป็นผู้กระทำการแทนในข้อ ๑๑ (ข) (ค) (ง)(จ) (ฉ) (ช) และ (ซ)(๔)เจ้าพนักงานขนส่งชำนาญงานที่ปฏิบัติงานทะเบียนรถตามกฎหมายว่าด้วยการขนส่งทางบกของฝ่ายทะเบียนรถเป็นผู้กระทำการแทนในข้อ ๑๑ (ก) ถึง (ซ)ข้อ ๑๒ การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งหัวหน้าฝ่ายทะเบียนรถและหัวหน้าฝ่ายตรวจสภาพรถ รวมทั้งหัวหน้าสำนักงานขนส่งจังหวัดกำแพงเพชรสาขาอำเภอขาณุวรลักษบุรี เป็นผู้กระทำการแทนข้อ ๑๓ การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์ หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่งและผู้รักษาการในตำแหน่งหัวหน้ากลุ่มวิชาการขนส่งหัวหน้าฝ่ายทะเบียนรถและหัวหน้าฝ่ายตรวจสภาพรถ รวมทั้งหัวหน้าสำนักงานขนส่งจังหวัดกำแพงเพชรสาขาอำเภอขาณุวรลักษบุรี เป็นผู้กระทำการแทนข้อ ๑๔ การดำเนินการเกี่ยวกับใบอนุญาตขับรถปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตมอบหมายให้หัวหน้าฝ่ายใบอนุญาตขับรถและผู้รักษาการในตำแหน่งหัวหน้าฝ่ายใบอนุญาตขับรถเจ้าพนักงานขนส่งชำนาญงานของฝ่ายใบอนุญาตขับรถและหัวหน้าสำนักงานขนส่งจังหวัดกำแพงเพชรสาขาอำเภอขาณุวรลักษบุรี เป็นผู้กระทำการแทนในข้อ ๑๔ (ก) ถึง (จ)และมอบหมายให้เจ้าพนักงานขนส่งปฏิบัติงานของฝ่ายใบอนุญาตขับรถและเจ้าพนักงานขนส่งชำนาญงานและเจ้าพนักงานขนส่งปฏิบัติงานสำนักงานขนส่งจังหวัดกำแพงเพชร สาขาอำเภอขาณุวรลักษบุรีเป็นผู้กระทำการแทนในข้อ ๑๔(ข) และ (ค)ประกาศ ณ วันที่ ๑ พฤษภาคม พ.ศ. ๒๕๖๑สุรชัย ทับยาขนส่งจังหวัดกำแพงเพชรนายทะเบียนประจำจังหวัดกำแพงเพชรพรวิภา/จัดทำ๒ มิถุนายน๒๕๖๑นุสรา/ตรวจ๓ มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๒๓ ง/หน้า ๑๑/๓๐พฤษภาคม ๒๕๖๑